CELEX: C2005/057/48
Language: da
Date: 2005-03-05 00:00:00
Title: Sag T-471/04: Sag anlagt den 6. december 2004 af Georgios Karatzoglou mod Det Europæiske Genopbygningsagentur

5.3.2005   
            
            
               DA
            
            
               Den Europæiske Unions Tidende
            
            
               C 57/28
            
         Sag anlagt den 6. december 2004 af Georgios Karatzoglou mod Det Europæiske Genopbygningsagentur
   (Sag T-471/04)
   (2005/C 57/48)
   Processprog: engelsk
   Ved De Europæiske Fællesskabers Ret i Første Instans er der den 6. december 2004 anlagt sag mod Det Europæiske Genopbygningsagentur af Georgios Karatzoglou, Ioannina (Grækenland), ved lawyer S.A. Pappas.
   Sagsøgeren har nedlagt følgende påstande:
   
               —
            
            
               Den stiltiende afvisning af sagsøgerens klage annulleres og dermed afgørelsen om at opsige hans kontrakt.
            
         
               —
            
            
               Agenturet tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren var midlertidigt ansat hos Det Europæiske Genopbygningsagentur i henhold til artikel 2, litra a), i ansættelsesvilkårene for de øvrige ansatte i Fællesskaberne. Den 7. maj 2003 blev hans kontrakt forlænget på ubestemt tid. Sagsøgeren har anfægtet den efterfølgende opsigelse af hans kontrakt i medfør af ansættelsesvilkårenes artikel 47, stk. 2.
   Til støtte for sine påstande har sagsøgeren påberåbt sig den manglende begrundelse for beslutningen om at opsige kontrakten. Ifølge sagsøgeren havde Agenturet forpligtet sig til ikke at opsige kontrakten, medmindre der var behov for en begrænsning eller afvikling af dets opgaver. Sagsøgeren har anført, at dette ikke er tilfældet, og at det end ikke er bestridt. Sagsøgeren har endvidere gjort gældende, at der foreligger tilsidesættelse af hans berettigede forventninger, at ansættelsesvilkårenes artikel 47 er blevet tilsidesat, og at der er sket magtfordrejning. Endelig har sagsøgeren gjort gældende, at princippet om god forvaltningsskik er tilsidesat, eftersom det påståede behov for at nedsætte antallet af ansatte skyldtes dårlig forvaltning.